pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรุงไทยหนุนวิจัยวัคซีนโควิด เตรียมแพลตฟอร์มรองรับบริจาคโครงการ“วัคซีนเพื่อคนไทย”เริ่ม 18 ธ.ค.นี้
วันอังคารที่ 15 ธันวาคม 2563
กรุงไทยหนุนวิจัยวัคซีนโควิด เตรียมแพลตฟอร์มรองรับบริจาคโครงการ“วัคซีนเพื่อคนไทย”เริ่ม 18 ธ.ค.นี้
ธ.กรุงไทยสนับสนุนการค้นคว้า วิจัย และผลิตวัคซีนโควิด-19 ในไทยเพื่อคนไทย เตรียมพร้อมแพลตฟอร์มและโครงสร้างพื้นฐานชําระเงินให้กับมูลนิธิซียูเอ็นเทอร์ไพรซ์ จุฬาลงกรณ์มหาวิทยาลัย สําหรับรับบริจาคเงินจาก 1 ล้านคน คนละ 500 บ. ในโครงการ “วัคซีนเพื่อคนไทย”
ธนาคารกรุงไทยสนับสนุนการค้นคว้า วิจัย และผลิตวัคซีนโควิด-19ในไทยเพื่อคนไทย เตรียมพร้อมแพลตฟอร์ม และโครงสร้างพื้นฐานการชําระเงิน ให้กับมูลนิธิซียูเอ็นเทอร์ไพรซ์ จุฬาลงกรณ์มหาวิทยาลัย สําหรับการรับบริจาคเงินจาก 1 ล้านคน คนละ 500 บาท ในโครงการ “วัคซีนเพื่อคนไทย” มั่นใจเปิดรับบริจาควันแรก 18 ธ.ค.นี้ ระบบเสถียร ไม่สะดุด
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ตามที่มูลนิธิซียูเอ็นเทอร์ไพรซ์ จุฬาลงกรณ์มหาวิทยาลัย ได้ร่วมกับองค์กรพันธมิตร จัดทําโครงการรับบริจาค เพื่อสนับสนุนนักวิจัยไทย ค้นคว้า วิจัย และผลิตวัคซีนต้านโควิด- 19 ในประเทศไทย (วัคซีนของคนไทยเพื่อคนไทย) โดยมีเป้าหมายรับบริจาคเงินจาก 1 ล้านคน คนละ 500 บาท จะเริ่มเปิดรับบริจาควันแรกในเวลา 09.00 น. วันที่18 ธันวาคม 2563 เป็นต้นไป
ธนาคารกรุงไทยได้รับความไว้วางใจให้เป็นผู้ดําเนินการแพลตฟอร์มและโครงสร้างพื้นฐานด้านการชําระเงิน (payment) ให้กับจุฬาลงกรณ์มหาวิทยาลัย เพื่อให้สามารถรองรับการรับบริจาคจากประชาชนจํานวน 1 ล้านคน เนื่องจากระบบการชําระเงินของธนาคาร มีความพร้อมและสามารถรองรับผู้ใช้งานจํานวนมากในเวลาเดียวกัน เห็นได้จากการสนับสนุนโครงการต่างๆ ของภาครัฐหลายโครงการในช่วงที่ผ่านมา ซึ่งมีจํานวนผู้ลงทะเบียนพร้อมกันจํานวนมาก เช่น ชิมช้อปใช้ เราไม่ทิ้งกัน และคนละครึ่ง เป็นต้น นอกจากนี้ ธนาคารยังได้เพิ่มความสามารถในการรองรับการทําธุรกรรมให้กับระบบถึง 6 เท่า เพื่อรองรับโครงการนี้ จึงมั่นใจว่าการเปิดรับบริจาควันแรก ในวันที่ 18 ธันวาคม 2563 จะเป็นไปอย่างราบรื่นและมีประสิทธิภาพ ไม่สะดุด
ทั้งนี้ แพลตฟอร์มและโครงสร้างพื้นฐานของธนาคารที่เตรียมไว้ สามารถรองรับการบริจาคได้จากโมบายแบงกิ้งทุกธนาคาร มีความสะดวกสบายและมีขั้นตอนง่ายในการเข้าถึง เพียงกรอกเลขบัตรประชาชน เพื่อสร้าง คิวอาร์โค้ด บนเว็บไซต์ www.CUEnterprise.co.th ของจุฬาฯ หลังจากนั้นนําคิวอาร์โค้ดไปสแกนจ่ายเงิน ด้วย โมบายแบงกิ้งของธนาคาารใดก็ได้ หรือหากยังไม่มีโมบายแบงกิ้ง สามารถบริจาคผ่านสาขาของธนาคารที่มีอยู่กว่า 1,000 แห่งทั่วประเทศ นอกจากนี้ ระบบของธนาคารยังสามารถติดตามข้อมูลได้แบบเรียลไทม์ และระบบจะปิดรับบริจาคทันที เมื่อยอดครบ 500 ล้านบาท
นอกจากสนับสนุนด้านการทําแพลตฟอร์มรองรับการบริจาคแล้ว ธนาคารได้ร่วมประชาสัมพันธ์โครงการ “วัคซีนเพื่อคนไทย” ผ่านสื่อต่างๆ ของธนาคาร เพื่อเชิญชวนประชาชนร่วมกันบริจาค เป็นการสนับสนุนให้เกิดการผลิตวัคซีนโควิด-19 เพื่อคนไทย หากมีข้อสังสัยหรือคําถามเกี่ยวกับการบริจาค สามารถติดตามข้อมูลได้จากเว็บไซต์www.CUEnterprise.co.th หรือโทร 02-5765- 500
ทีม Marketing Strategy
โทร 0-2208-4174-8
รัฐบาลไทย-ข่าวทำเนียบรัฐบาล-นายกรัฐมนตรี ตรวจความคืบหน้าโครงการก่อสร้างสถานีกลางบางซื่อ และทดลองนั่งรถไฟฟ้าชานเมือง (สายสีแดง) สถานีบางซื่อถึงสถานีรังสิต
วันพุธที่ 16 ธันวาคม 2563
นายกรัฐมนตรี ตรวจความคืบหน้าโครงการก่อสร้างสถานีกลางบางซื่อ และทดลองนั่งรถไฟฟ้าชานเมือง (สายสีแดง) สถานีบางซื่อถึงสถานีรังสิต
นายกรัฐมนตรี ตรวจความคืบหน้าโครงการก่อสร้างสถานีกลางบางซื่อ และทดลองนั่งรถไฟฟ้าชานเมือง (สายสีแดง) สถานีบางซื่อถึงสถานีรังสิต
วันที่ ๑๕ ธันวาคม ๒๕๖๓ เวลา ๑๔.๐๐ น. พลเอก ประยุทธ์ จันทร์โอชา นายกรัฐมนตรี ตรวจความคืบหน้าโครงการก่อสร้างสถานีกลางบางซื่อ และทดลองนั่งรถไฟฟ้าชานเมือง (สายสีแดง) สถานีบางซื่อถึงสถานีรังสิต โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม คณะรัฐมนตรี ผู้แทนหน่วยงานที่เกี่ยวข้อง และสื่อมวลชน เข้าร่วมกิจกรรม ณ สถานีกลางบางซื่อ ถนนกําแพงเพชร เขตจตุจักร กรุงเทพฯ ทั้งนี้ สถานีกลางบางซื่อเป็นศูนย์กลางขนส่งระบบรางที่ใหญ่ที่สุดในภูมิภาคเอเชียตะวันออกเฉียงใต้ เป็นศูนย์รวมการเดินทางจุดเชื่อมต่อทั้งรถไฟ รถไฟใต้ดิน และรถขนส่งสาธารณะต่างๆ สําหรับโครงการรถไฟฟ้าชานเมืองสายสีแดง จะเริ่มทดสอบเดินรถเสมือนจริงภายในเดือนมีนาคม ๒๕๖๔ เปิดให้ประชาชนทดลองใช้บริการภายในเดือนกรกฎาคม ๒๕๖๔ และเปิดให้บริการเชิงพาณิชย์เต็มรูปแบบในเดือนพฤศจิกายน ๒๕๖๔
รัฐบาลไทย-ข่าวทำเนียบรัฐบาล-นางอานา มาเรีย ปริเอโต อาบัด เอกอัครราชทูตสาธารณรัฐโคลอมเบียประจำประเทศไทย เข้าเยี่ยมคารวะรมว.วธ.
วันพุธที่ 16 ธันวาคม 2563
นางอานา มาเรีย ปริเอโต อาบัด เอกอัครราชทูตสาธารณรัฐโคลอมเบียประจําประเทศไทย เข้าเยี่ยมคารวะรมว.วธ.
นางอานา มาเรีย ปริเอโต อาบัด เอกอัครราชทูตสาธารณรัฐโคลอมเบียประจําประเทศไทย เข้าเยี่ยมคารวะรมว.วธ.
วันที่ ๑๖ ธันวาคม ๒๕๖๓ เวลา ๑๓.๓๐ น. นางอานา มาเรีย ปริเอโต อาบัด (H.E. Mrs. Ana Maria Prieto Abad) เอกอัครราชทูตสาธารณรัฐโคลอมเบียประจําประเทศไทย เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม เพื่อปรึกษาหารือเรื่องความร่วมมือด้านวัฒนธรรมระหว่างราชอาณาจักรไทยและสาธารณรัฐโคลอมเบีย โดยมี นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม ผู้แทนสถานเอกอัครราชทูตสาธารณรัฐโคลอมเบียประจําประเทศไทย และเจ้าหน้าที่ที่เกี่ยวข้อง เข้าร่วมหารือ ณ ห้องรับรอง ชั้น ๗ กระทรวงวัฒนธรรม
รัฐบาลไทย-ข่าวทำเนียบรัฐบาล-กสร. ย้ำเตือนนายจ้างยื่นแบบ คร.11 ภายใน ม.ค. 64 พบฝ่าฝืนมีโทษปรับไม่เกิน 2 หมื่นบาท
วันพฤหัสบดีที่ 17 ธันวาคม 2563
กสร. ย้ําเตือนนายจ้างยื่นแบบ คร.11 ภายใน ม.ค. 64 พบฝ่าฝืนมีโทษปรับไม่เกิน 2 หมื่นบาท
กสร. ย้ําเตือนนายจ้างที่มีลูกจ้างตั้งแต่ 10 คนขึ้นไป ต้องยื่นแบบแสดงสภาพการจ้างและสภาพการทํางาน (คร.11) ด้วยตนเอง หรือผ่านช่องทาง E-service ภายใน ม.ค. 64 ทั้งนี้ หากลูกจ้างลดลงไม่ครบ 10 คน ขอให้แจ้งแก้ไขปรับปรุงข้อมูลให้เป็นปัจจุบัน ฝ่าฝืนปรับ 2 หมืน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า พระราชบัญญัติคุ้มครองแรงงาน พ.ศ.2541 กําหนดให้นายจ้างที่มีลูกจ้างรวมกันตั้งแต่ 10 คนขึ้นไป ต้องยื่นแบบแสดงสภาพการจ้างและสภาพการทํางาน (คร.11) ภายในเดือนมกราคมของทุกปี ซึ่งขณะนี้เหลือระยะเวลาดําเนินการเพียงเดือนเศษ จึงขอย้ําเตือนมายังนายจ้างให้เร่งดําเนินการจัดเตรียมข้อมูลและยื่นแบบ คร.11 ภายในระยะเวลาที่กําหนด ซึ่งสามารถยื่นแบบได้ 2 ช่องทาง คือนําส่งด้วยตนเองที่สํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือสํานักงานสวัสดิการและคุ้มครองแรงงานจังหวัดที่สถานประกอบกิจการตั้งอยู่ หรือยื่นออนไลน์โดยการกรอกข้อมูลผ่านเว็บไซต์กรมสวัสดิการและคุ้มครองแรงงาน (www.labour.go.th) ช่องทาง E-service (https://eservice.labour.go.th) เพื่ออํานวยความสะดวกให้นายจ้างดําเนินการได้ตลอด 24 ชั่วโมง ทั้งนี้ หากตรวจพบว่าสถานประกอบกิจการใดฝ่าฝืนไม่ยื่นแบบแสดงสภาพการจ้างและสภาพการทํางานภายในระยะเวลาที่กําหนด ต้องระวางโทษปรับไม่เกิน 20,000 บาท
อธิบดี กสร. กล่าวต่อว่า ในส่วนของสถานประกอบกิจการที่มีลูกจ้างลดลงไม่ครบ 10 คน หรือไม่มีลูกจ้าง หรือเลิกกิจการขอให้กรอกแบบฟอร์มดังกล่าวด้วย เพื่อให้พนักงานตรวจแรงงานนําไปปรับปรุงฐานข้อมูลให้เป็นปัจจุบัน สําหรับสถานประกอบกิจการที่เพิ่งมีลูกจ้างครบ 10 คน ก็สามารถยื่นแบบ คร.11 ได้เช่นเดียวกัน โดยสามารถสอบถามข้อมูลเพิ่มเติมได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือสํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-“พุทธิพงษ์” จัดระเบียบสายสื่อสารลงดิน ชูกรุงเทพฯมหานครอัจฉริยะ
วันพุธที่ 16 ธันวาคม 2563
“พุทธิพงษ์” จัดระเบียบสายสื่อสารลงดิน ชูกรุงเทพฯมหานครอัจฉริยะ
“พุทธิพงษ์” จัดระเบียบสายสื่อสารลงดิน ชูกรุงเทพฯมหานครอัจฉริยะ
วันนี้ (16 ธันวาคม 2563) นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ลงตรวจพื้นที่มอบนโยบายจัดระเบียบสายสื่อสารของ บมจ.ทีโอที พร้อมด้วย นายมรกต เธียรมนตรี รักษาการกรรมการผู้จัดการใหญ่ บมจ. ทีโอที โดยเป็นการตรวจสภาพความเรียบร้อยสายสื่อสารและมอบนโยบายการจัดระเบียบสายสื่อสารในพื้นที่กรุงเทพชั้นในพื้นที่เขตปทุมวัน และเขตบางรัก จํานวน 3 จุด บริเวณถนนหลังสวน ปากซอยศาลาแดง และปากซอยคอนแวนต์ รองรับเป้าหมายการเป็นมหานครอัจฉริยะ Smart Metro ช่วยปรับทัศนียภาพให้สวยงาม มีความปลอดภัย ภายใต้การใช้งานโครงสร้างพื้นฐานโทรคมนาคมร่วมกัน (Infrastructure Sharing) โดยตั้งเป้าหมายการดําเนินการในโครงการจัดระเบียบสายสื่อสารตามแผนงานแล้วเสร็จ เดือนสิงหาคม 2564
********************
รัฐบาลไทย-ข่าวทำเนียบรัฐบาล-นายกรัฐมนตรีเปิดการเดินรถไฟฟ้าสายสีเขียวและสายสีทอง เน้นคืนความสุขให้ประชาชนในการเดินทาง
วันพุธที่ 16 ธันวาคม 2563
นายกรัฐมนตรีเปิดการเดินรถไฟฟ้าสายสีเขียวและสายสีทอง เน้นคืนความสุขให้ประชาชนในการเดินทาง
นายกรัฐมนตรีเปิดการเดินรถไฟฟ้าสายสีเขียวและสายสีทอง เน้นคืนความสุขให้ประชาชนในการเดินทาง
วันนี้ (16 ธ.ค. 63) เวลา 09.00 น. พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดให้บริการเดินรถโครงการรถไฟฟ้าสายสีเขียว ช่วงหมอชิต - สะพานใหม่ - คูคต และโครงการระบบขนส่งมวลชนขนาดรอง สายสีทองระยะที่ 1 (สถานีรถไฟฟ้ากรุงธนบุรี - สถานีคลองสาน) พร้อมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอกอนุพงษ์ เผ่าจินดา รัฐมนตรีว่าการกระทรวงมหาดไทย นายศักดิ์สยาม ชิดชอบ รัฐมนตรีว่าการกระทรวงคมนาคม นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม โดยมีผู้ว่าราชการกรุงเทพมหานคร ผู้ว่าราชการจังหวัดปทุมธานี ผู้ว่าราชการจังหวัดสมุทรปราการ และคณะผู้บริหาร BTS ให้การต้อนรับ โอกาสนี้ นายอนุชา บูรพชัยศรี โฆษกประจําสํานักนายกรัฐมนตรี เผยสาระสําคัญคํากล่าวนายกรัฐมนตรีในพิธีเปิด สรุปสาระสําคัญ ดังนี้
นายกรัฐมนตรีกล่าวถึงโครงการรถไฟฟ้าสายสีเขียว ช่วงหมอชิต - สะพานใหม่ – คูคต ว่า เป็นส่วนต่อขยายช่วงสุดท้ายของโครงการรถไฟฟ้าสายสีเขียวเชื่อมการเดินทาง 3 จังหวัด อย่างไร้รอยต่อ คือ จังหวัดสมุทรปราการ กรุงเทพมหานครและปทุมธานี จากความร่วมมือจาก 3 หน่วยงาน ได้แก่ กระทรวงคมนาคม การรถไฟฟ้าขนส่งมวลชนแห่งประเทศไทยและกรุงเทพมหานคร เมื่อเปิดให้บริการเต็มรูปแบบตลอดเส้นทาง จะเชื่อมต่อการเดินทางที่สําคัญของระบบขนส่งมวลชน ลดปัญหาการจราจรในเขตเมืองและพื้นที่โดยรอบ ประชาชนเดินทางสะดวกรวดเร็วมากยิ่งขึ้น และเป็นการเดินทางที่เป็นมิตรกับสิ่งแวดล้อม ไม่ก่อให้เกิดมลพิษบนท้องถนน ช่วยลดปัญหาฝุ่น PM 2.5 อีกด้วย
นายกรัฐมนตรียังย้ําถึงการเดินหน้าตามนโยบายพัฒนาโครงข่ายระบบรถไฟฟ้าขนส่งมวลชนสําคัญในเมืองใหญ่ ตามยุทธศาสตร์ชาติ 20 ปี และยุทธศาสตร์การพัฒนาระบบคมนาคมขนส่งของไทย ระยะ 20 ปี อย่างต่อเนื่อง รวมทั้งผลักดันและเร่งรัดโครงการรถไฟฟ้าขนส่งมวลชนในกรุงเทพมหานครและปริมณฑลสายต่างๆ ให้เชื่อมต่อกันอย่างสมบูรณ์ และเชื่อมกับบริการขนส่งมวลชนในรูปแบบอี่นๆ ทั้ง รถ เรือ ราง เพื่อกระจายความเจริญและกิจกรรมทางเศรษฐกิจออกสู่นอกเมือง ทําให้เกิดการกระจายตัวของเมือง และการพัฒนาชุมชนเมืองใหม่ เพื่อขับเคลื่อนเศรษฐกิจของไทยให้เติบโต สร้างความอยู่ดีมีสุขให้พี่น้องประชาชนคนไทย
จากนั้น นายกรัฐมนตรีออกเดินทางจากสถานีคูคตไปยังสถานีกรุงธนบุรี เพื่อเชื่อมต่อการเดินรถไฟฟ้าสายสีทองไปยังสถานีคลองสาน และเมื่อถึงสถานีกรุงธนบุรี นายกรัฐมนตรีกล่าวเปิด โครงการระบบขนส่งมวลชนขนาดรองสายสีทองว่าเป็นรถไฟฟ้าระบบไร้คนขับสายแรกของประเทศไทย เป็นนวัตกรรมที่สร้างความปลอดภัยให้แก่ผู้โดยสาร สามารถเชื่อมต่อกับรถไฟฟ้าสายสีเขียว เชื่อมการเดินทางระหว่างกรุงเทพมหานครกับจังหวัดปริมณฑลแบบไร้รอยต่อ และจะเชื่อมต่อกับรถไฟฟ้าสายสีม่วงและสายสีแดงในอนาคต สอดคล้องกับการพัฒนาพื้นที่แห่งนี้ ให้เป็นแหล่งท่องเที่ยวที่เดินทางได้สะดวก พัฒนากิจกรรมที่สร้างมูลค่าทางเศรษฐกิจกระจายในพื้นที่ให้เติบโตที่ก้าวกระโดด จึงได้ต้องพัฒนาพื้นที่ดังกล่าวเพื่อรองรับนวัตกรรม เศรษฐกิจ และที่อยู่อาศัย ให้เกิดประโยชน์กับประชาชนในอนาคต
จากนั้น นายกรัฐมนตรียังได้เยี่ยมชมร้านภูฟ้าและผู้ประกอบการ ภายในศูนย์การค้าไอคอนสยาม พร้อมทักทายร้านค้าและรวมถ่ายรูปกับประชาชนอย่างเป็นกันเองด้วย
...............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​ทส. กับ AIS ทำ MOU มุ่งดึง ทสม. ร่วมแก้ปัญหาขยะอิเล็กทรอนิกส์ทั่วประเทศ ในโครงการ “คนไทยไร้ E-Waste”
วันพุธที่ 16 ธันวาคม 2563
​ทส. กับ AIS ทํา MOU มุ่งดึง ทสม. ร่วมแก้ปัญหาขยะอิเล็กทรอนิกส์ทั่วประเทศ ในโครงการ “คนไทยไร้ E-Waste”
​ทส. กับ AIS ทํา MOU มุ่งดึง ทสม. ร่วมแก้ปัญหาขยะอิเล็กทรอนิกส์ทั่วประเทศ ในโครงการ “คนไทยไร้ E-Waste”
วันที่ 16 ธันวาคม 2563 เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานในพิธีลงนามความร่วมมือ (MOU) ในโครงการ “คนไทยไร้ E-Waste” ระหว่าง กระทรวงทรัพยากรธรรมชาติและสิ่งแวดล้อม (ทส.) กับ บริษัท แอดวานซ์ อินโฟร์ เซอร์วิส จํากัด (มหาชน) (เอไอเอส) ซึ่งมี นายสมชัย เลิศสุทธิวงค์ ประธานเจ้าหน้าที่บริหาร เป็นผู้ลงนาม โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม คณะผู้บริหาร และเครือข่าย ทสม. ร่วมเป็นเกียรติภายในงาน ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม
รมว.ทส. กล่าวว่า “ปัญหาขยะอิเล็กทรอนิกส์ เป็นสิ่งที่รัฐบาลและกระทรวงให้ความสําคัญเป็นอย่างมาก เพราะเมื่อมีการกําจัดอย่างไม่ถูกต้องนั้น จะก่อให้เกิดปัญหาด้านมลพิษอย่างมาก ซึ่งคนที่จะได้รับผลกระทบต่อไปก็คือสุขภาวะของพวกเราทุกคนนั่นเอง ปัจจุบัน เราได้มีกฎหมายห้ามนําเข้าขยะอิเล็กทรอนิกส์หลายรายการ เมื่อเรามีการทิ้งอย่างถูกต้อง คัดแยกอย่างเหมาะสม ในปี 2565 เราจะได้ไม่ต้องมีการนําเข้าขยะอิเล็กทรอนิกส์อีกต่อไป ไทยจะต้องไม่เป็นถังขยะของโลก”
นอกจากนั้น รมว.ทส. ยังได้กล่าวอีกว่า “วันนี้จึงนับเป็นจุดเริ่มต้นที่ดีที่ภาครัฐและเอกชนได้ร่วมมือกัน สร้างความตระหนักรู้ สร้างการมีส่วนร่วม และนําไปสู่การกําจัดอย่างถูกต้อง ปัญหานี้ไม่สามารถแก้ได้เพียงฝ่ายใดฝ่ายหนึ่ง เราต้องร่วมมือกันทุกภาคส่วน เพื่อที่จะให้ลูกหลานได้มีอากาศที่สดใส แผ่นดินที่งดงาม ต้นหญ้าที่เขียวขจี”
โดยทั้งนี้ นายสมชัย ได้กล่าวว่า เอไอเอส ในฐานะ Digital Life Service Provider ที่มีเป้าหมายในการเป็นผู้ให้บริการด้านดิจิทัลที่ดําเนินธุรกิจอย่างมีความรับผิดชอบต่อผู้มีส่วนได้ส่วนเสียกลุ่มต่างๆ จึงมุ่งหวังที่จะมีส่วนร่วมแก้ปัญหาขยะอิเล็กทรอนิกส์ หรือ ICT เพื่อร่วมรับผิดชอบต่อสังคมอีกด้วย
สําหรับโครงการ “คนไทยไร้ E-Waste” นั้น เป็นความร่วมมือกันบริหารจัดการขยะอิเล็กทรอนิกส์ ด้วยการสร้างพลังเครือข่ายทั่วทั้งประเทศ ในการสร้างความตระหนักรู้ และการมีส่วนร่วมด้วยช่วยกัน ดูแลสิ่งแวดล้อมอย่างยั่งยืน ผ่าน 2 ความร่วมมือหลัก คือ ขยายจุดวางถังรับขยะอิเล็กทรอนิกส์ ณ สํานักงานทรัพยากรธรรมชาติและสิ่งแวดล้อมจังหวัด และร่วมกับ อาสาสมัครพิทักษ์ทรัพยากรธรรมชาติและสิ่งแวดล้อมหมู่บ้าน (ทสม.) เพื่อเป็นตัวแทนสื่อสาร สร้างการตระหนักรู้เกี่ยวกับการจัดเก็บและทิ้งขยะอิเล็กทรอนิกส์อย่างถูกต้อง ซึ่งที่ผ่านประเทศไทยมีปริมาณขยะอิเล็กทรอนิกส์มากกว่า 4 แสนตันต่อปี แต่มีการทิ้งอย่างไม่เหมาะสม สามารถคัดแยกไปใช้ประโยชน์ต่อได้เพียงแค่ 500 ตันต่อปี ทําให้ต้องมีการนําเข้าขยะกว่า 5 หมื่นตันต่อปี ซึ่งโครงการนี้จะสามารถช่วยแก้ปัญหาการนําเข้าขยะดังกล่าวได้ในอนาคต โดยในพิธีลงนามนี้ รมว.ทส. พร้อมกับนายสมชัย ได้ทําการหย่อยขยะอิเล็กทรอนิกส์ลงในถังขยะ เพื่อเป็นสัญลักษณ์ในการเริ่มโครงการอีกด้วย
รัฐบาลไทย-ข่าวทำเนียบรัฐบาล-​กระทรวงทรัพยากรฯ​ ยกระดับคุณภาพการดำเนินงาน​  เตรียมพร้อมส่งมอบ​​"ของขวัญปีใหม่ให้ประชาชน​  ประจำปี​ พ.ศ. 2564"
วันพุธที่ 16 ธันวาคม 2563
​กระทรวงทรัพยากรฯ​ ยกระดับคุณภาพการดําเนินงาน​  เตรียมพร้อมส่งมอบ​​"ของขวัญปีใหม่ให้ประชาชน​  ประจําปี​ พ.ศ. 2564"
​กระทรวงทรัพยากรฯ​ ยกระดับคุณภาพการดําเนินงาน​  เตรียมพร้อมส่งมอบ​​"ของขวัญปีใหม่ให้ประชาชน​  ประจําปี​ พ.ศ. 2564"
วันนี้ (16 ธันวาคม 2563) เวลา 12.00 น. ณ ห้องประชุม ชั้น 17 กระทรวงทรัพยากรธรรมชาติและสิ่งแวดล้อม นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ พร้อมด้วย
นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ประชุมผู้บริหารระดับสูงในสังกัดกระทรวงทรัพยากรธรรมชาติและสิ่งแวดล้อม เพื่อร่วมพิจารณา​ "ของขวัญปีใหม่สําหรับประชาชน​ ประจําปี​ พ.ศ.2563" ของกระทรวงทรัพยากรธรรมชาติและสิ่งแวดล้อม​ เพื่อมอบความสุขให้แก่ประชาชน​ เช่น​ การจัดจุดแวะพักของ ทส.​ (Rest Area) เพื่อรับรองประชาชน​ที่เดินทางช่วงเทศกาลปีใหม่​ การจัดตั้งหน่วยอํานวยความสะดวกและช่วยเหลือประชาชน​ นักท่องเที่ยว ทั้งทางบก ทางทะเล และทางอากาศ​ การจัดที่ดินทํากินให้กับประชาชนตามโครงการ คทช. โดยกําหนดเป้าหมายจัดที่ดินทํากิน 1 ล้านไร่ และสํารวจแล้วเสร็จ 100% การจัดทําโครงการ "พฤกษามหามงคล" แจกกล้าไม้ 10 ล้านกล้า​ การจ้างงานประชาชน 5,500 อัตรา เพื่อสร้างสวนป่าของ อ.อ.ป.​ การจัดหาพัฒนาแหล่งน้ําเพื่ออุปโภค บริโภค​ การจัดงาน Botanic Festival Inspiration การเปิดให้บริการฟรีสถานที่ท่องเที่ยวของกระทรวงฯ​ การลดราคาค่าเข้าชม ค่าสินค้า​ บ้านพักและผลิตภัณฑ์​ อ.อ.ป.ฯลฯ​ เป็นต้น​ ทั้งนี้​ ข้อเสนอของขวัญปีใหม่สําหรับประชาชนของกระทรวงฯ​ จะเสนอต่อคณะรัฐมตรี​ ทราบต่อ​ไป
รัฐบาลไทย-ข่าวทำเนียบรัฐบาล-ปลัดฯ กอบชัย ลงพื้นที่ จ.ระยอง เยี่ยมชมโรงงานผลิตกรดแล็คติกและเป็นผู้นำพัฒนาผลิตภัณฑ์พลาสติกชีวภาพที่ย่อยสลายได้
วันพุธที่ 16 ธันวาคม 2563
ปลัดฯ กอบชัย ลงพื้นที่ จ.ระยอง เยี่ยมชมโรงงานผลิตกรดแล็คติกและเป็นผู้นําพัฒนาผลิตภัณฑ์พลาสติกชีวภาพที่ย่อยสลายได้
นายกอบชัย สังสิทธิสวัสดิ์ ปลัดกระทรวงอุตสาหกรรม และคณะลงพื้นที่เยี่ยมชมบริษัท พูแรค (ประเทศไทย) จํากัด อําเภอบ้านฉาง จังหวัดระยอง
ระยอง : วันนี้ (16 ธันวาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม และคณะลงพื้นที่เยี่ยมชมบริษัท พูแรค (ประเทศไทย) จํากัด อําเภอบ้านฉาง จังหวัดระยอง ผู้ผลิตกรดแล็คติกรายใหญ่ที่สุดในโลก ซึ่งมีกําลังการผลิตกว่า 160,000 ตัน ต่อปี โดยมีนายสหวัฒน์ โสภา ผู้ช่วยปลัดกระทรวงอุตสาหกรรม นายกิติกร สุขสม รองเลขาธิการสํานักงานคณะกรรมการอ้อยและน้ําตาลทราย ร่วมลงพื้นที่ และมี Mr.Simon Goldney Plant Director Mr.Sander van der Linden Site Director ให้การต้อนรับ
สําหรับการผลิตกรดแล็คติกจะใช้วัตถุดิบหลักคือ น้ําตาลในประเทศ จํานวนกว่า 150,000 - 180,000 ตัน โดยภายในปี 2568 จะมีการผลิตเพิ่มขึ้นกว่า 320,000 ตัน เฉลี่ยแต่ละปีใช้น้ําตาลมากกว่า 185,000 ตัน ซึ่งการผลิตกรดแล็คติกในประเทศไทยจะกระตุ้นให้มีการซื้อวัตถุดิบ (น้ําตาลและแป้งมันสําปะหลัง) ในประเทศไทย เกิดการสร้างงานให้แก่เกษตรกร มีการให้ความรู้ และฝึกอบรมพนักงานคนไทยให้เชี่ยวชาญเทคโนโลยีชีวเคมี เกิดการสร้างรายได้ให้แก่ประเทศจากการส่งออกสินค้าไปยังต่างประเทศกว่า 95% คิดเป็นมูลค่ากว่า 4,000 ล้านบาท นอกจากนี้ยังนํากรดแล็คติกไปผ่านขบวนการสกัดเพื่อผลิตไบโอพลาสติกกว่า 50,000 - 100,000 ตันต่อปี ทําให้เกิดการพัฒนาผลิตภัณฑ์พลาสติกชีวภาพที่ย่อยสลายได้
การผลิตกรดแล็คติกในประเทศไทยจะเป็นชนิดแอลบวกชนิดเดียวกันกับที่พบอยู่ในร่างกายของมนุษย์ ซึ่งเกิดจากการสร้างพลังงานของกล้ามเนื้อ เช่น กล้ามเนื้อหัวใจ กรดแล็คติกของบริษัทพูแรคเป็นผลิตภัณฑ์ที่ได้จากธรรมชาติ และเป็นมิตรต่อสิ่งแวดล้อม ผลิตขึ้นจากการหมักน้ําตาลจากอ้อยหรือน้ําตาลจากแป้งมันสําปะหลัง มีกลิ่นหอมของกรดอ่อนๆ ซึ่งถูกนําไปใช้ในหลากหลายผลิตภัณฑ์ เช่น ผลิตภัณฑ์อาหารแปรรูป เช่น เนื้อสัตว์ เนื้อไก่ น้ําสลัด เครื่องดื่ม ผักผลไม้ดอง และขนมขบเคี้ยวต่าง ๆ เพื่อปรับค่าความเป็นกรดด่าง ถนอมอาหาร และ การเพิ่มรสชาติอาหาร ผลิตภัณฑ์เครื่องสําอางค์ ใช้เพื่อเพิ่มความชุ่มชื้น ผลิตภัณฑ์ยา ใช้เป็นสารปรุงแต่งในการผลิตยา ผลิตตัวทําละลาย (โซเวนท์) ธรรมชาติซึ่งเป็นเคมีภัณฑ์ที่เป็นมิตรต่อสิ่งแวดล้อม ใช้เป็นสารทําความสะอาด และ เป็นสารเคมีภัณฑ์อื่นๆ
รัฐบาลไทย-ข่าวทำเนียบรัฐบาล-​“รมว.ทส. มอบนโยบาย อส. ชูประเด็นสำคัญ การพัฒนาจะต้องเดินคู่กับการอนุรักษ์”
วันพุธที่ 16 ธันวาคม 2563
​“รมว.ทส. มอบนโยบาย อส. ชูประเด็นสําคัญ การพัฒนาจะต้องเดินคู่กับการอนุรักษ์”
​“รมว.ทส. มอบนโยบาย อส. ชูประเด็นสําคัญ การพัฒนาจะต้องเดินคู่กับการอนุรักษ์”
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานประชุมสรุปผลการดําเนินงาน พร้อมกล่าวมอบนโยบาย ให้แก่ผู้บริหาร ข้าราชการ และเจ้าหน้าที่ กรมอุทยานแห่งชาติ สัตว์ป่า และพันธุ์พืช (อส.) ซึ่งในการประชุม ได้มีการถ่ายทอดสัญญาณสดผ่านเครือข่ายอินเตอร์เน็ต ไปยังหน่วยงานของกรม อส. ยังทั่วประเทศ รวมถึงพูดคุยให้กําลังใจเจ้าหน้าที่ที่ปฏิบัติงานในป่าเขตอุทยานฯ ผ่านโปรแกรม Smart Patrol ด้วยในการนี้ได้มี นายนพดล พลเสน ผู้ช่วยรัฐมนตรีฯ นายยุทธพล อังกินันทน์ ที่ปรึกษารัฐมนตรีฯ นายจตุพร บุรุษพัฒน์ ปลัดกระทรวงฯ (ปกท.ทส.) คณะผู้บริหารระดับสูงของกระทรวง เข้าร่วมประชุม เมื่อวันที่ 14 ธันวาคม 2563 ณ ห้องประชุมชั้น 4 อส.
รมว.ทส. ได้เน้นย้ําว่า “อส. ต้องดูแลพื้นที่อุทยานซึ่งเป็นสมบัติของแผ่นดิน เป็นแหล่งสร้างรายได้ให้ประเทศ สร้างรายได้ให้ชาวบ้าน เป็นสถานที่พักผ่อนให้กับทุกคน ความสําเร็จของ อส. ไม่ได้อยู่ที่จํานวนเงิน แต่อยู่ที่ความอุดมสมบูรณ์ของธรรมชาติ สัตว์ป่า และความสุขของนักท่องเที่ยว ทั้งนี้ ให้วางมาตรการในการกําหนดปริมาณนักท่องเที่ยวที่จะเข้าไปในแต่ละจุด เพื่อให้เกิดความปลอดภัย และได้รับความสุขอย่างเต็มที่ทุกคน ความประทับใจจะเกิดขึ้นก็ต่อเมื่อนักท่องเที่ยวได้รับประสบการณ์เกินกว่าที่คาดหวังไว้ เราต้องดูแลอุทยานที่รับผิดชอบให้ดี”
นอกจากนั้น ยังได้กล่าวถึงการใช้ประโยชน์ในพื้นที่ของอุทยานว่า “การอนุรักษ์กับการพัฒนา เป็นเรื่องคนละขั้วกัน แต่มันจะต้องไปควบคู่กัน” และย้ําอีกว่า “ทส ยกกําลัง 2 บวก 4 เราอาจจะต้องทํางานหนักขึ้น เพื่อสร้างความสุขให้ประชาชนเพิ่มขึ้นเป็นเท่าตัว”
ปกท.ทส. ได้กล่าวเสริมในช่วงท้ายว่า “ต่อไปอาจจะต้องให้นักท่องเที่ยวกรอกข้อมูลโรคประจําตัว เพื่อให้เจ้าหน้าที่ของอุทยานเฝ้าระวังและสามารถเข้าช่วยเหลือได้ทันท่วงที เมื่ออาการของโรคเกิดขึ้น นั่นคือความใส่ใจที่กระทรวงทรัพยากรธรรมชาติและสิ่งแวดล้อมมีให้กับนักท่องเที่ยว”
ในโอกาสนี้ รมว.ทส. ได้เดินเยี่ยมชมนวัตกรรมต่าง ๆ ที่กรม อส. ได้นํามาจัดแสดงนิทรรศการ พร้อมชมการสาธิตการปฏิบัติงานของเจ้าหน้าที่กู้ภัย อส. ในการช่วยชีวิตนักท่องเที่ยวหากเกิดเหตุร้าย เพื่อเตรียมความพร้อมสร้างความอุ่นใจให้กับประชาชน
รัฐบาลไทย-ข่าวทำเนียบรัฐบาล-​แนวทางแก้ไขปัญหาฝุ่น PM​ 2.5 ของรัฐบาล​
วันพุธที่ 16 ธันวาคม 2563
​แนวทางแก้ไขปัญหาฝุ่น PM​ 2.5 ของรัฐบาล​
​แนวทางแก้ไขปัญหาฝุ่น PM​ 2.5 ของรัฐบาล​
กระทรวงทรัพยากรธรรมชาติและสิ่งแวดล้อม นายอรรถพล เจริญชันษา อธิบดีกรมควบคุมมลพิษ ร่วมให้การแถลงสถานการณ์และแนวทางการจัดการฝุ่น PM 2.5 ของรัฐบาล โดยมีนายณัฐพล ณัฏฐสมบูรณ์ อธิบดีกรมอุตุนิยมวิทยา นายแพทย์ดนัย ธีวันดา รองอธิบดีกรมอนามัย และร้อยตํารวจเอก พงศกร ขวัญเมือง โฆษกกรุงเทพมหานคร ร่วมให้การแถลงข่าว เมื่อวันที่ 15 ธันวาคม 2563 ณ ศูนย์แก้ไขปัญหามลพิษทางอากาศ ตึกนารีสโมสร ทําเนียบรัฐบาล
โดยโอกาสนี้ อธิบดีกรมควบคุมมลพิษ ได้กล่าวถึงสาเหตุปัญหาและภาพรวมการแก้ไขปัญหาการเกิดฝุนละอองขนาดเล็ก หรือ PM 2.5 ของรัฐบาล ซึ่งรัฐบาลได้ห่วงใยและให้ความสําคัญเรื่องสุขภาพอนามัยของประชาชนเป็นอย่างยิ่ง ซึ่งในช่วงที่ผ่านมาได้กําหนดเรื่องนี้เป็นวาระแห่งชาติ โดยได้มึการเตรียการและกําหนดมาตรการแนวทาง โดยเมื่อ 2 เดือนที่แล้ว ได้กําหนดมาตรการ แผนปฏิบัติการวาระแห่งชาติ ว่าด้วยการแก้ปัญหาฝุ่นขนาดเล็ก หรือ PM 2.5 และตั้งคณะกรรมการแก้ไขปัญหาหมอกควันและฝุ่นละออง รวมทั้ง ครม.เห็นชอบแนวทางเฉพาะกิจ 12 ประการ ซึ่งจากสถานการณ์ปัจจัยสภาพอากาศที่ทําให้เกิดการสะสมของฝุ่น PM 2.5 เกินค่ามาตรฐาน 50 ไมโครกรัมต่อลูกบาศก์เมตร (มคก.ต่อ ลบ.ม.) ต่อเนื่องมาแล้ว 3-4 วัน ซึ่งในช่วงเวลานี้ศูนย์แก้ไขปัญหามลพิษทางอากาศ ได้บูรณาการการทํางานกับทุกหน่วยงาน และเมื่อเช้านี้หลังเกิดค่ามลพิษฝุ่น PM 2.5 เกินค่ามาตรฐาน 14 พื้นที่ในกรุงเทพฯ และปริมณฑล พล.อ.ประวิตร วงษ์สุวรรณ รองนายกรัฐมนตรี ได้สั่งการเพิ่มเติมให้กระทรวงทรัพยากรธรรมชาติและสิ่งแวดล้อม (ทส.) เร่งประสานงานกระทรวงที่เกี่ยวข้อง เช่น กระทรวงมหาดไทย กระทรวงคมนาคม กระทรวงสาธารณสุข สํานักงานตํารวจแห่งชาติ และกรุงเทพมหานคร เพื่อแก้ปัญหาและบรรเทาผลกระทบ โดยได้มีการกําหนดขอบเขตการยกระดับการปฏิบัติให้เข้มข้นมากยิ่งขึ้น
ทั้งนี้ ในวันนี้กระทรวงทรัพยากรธรรมชาติและสิ่งแวดล้อม ได้ปรับแผนการปฏิบัติ ทั้งเรื่องการตรวจควันดํา ตรวจแหล่งกําเนิดภาคการจราจร โดยเฉพาะให้ความสําคัญของรถยนต์ที่ไม่ได้ตรวจสภาพและก่อให้เกิดควันดํา และจะบังคับใช้กฎหมายอย่างเข้มข้น รวมทั้งการเผาในที่โล่งที่เพิ่มฝุ่น PM 2.5 ร้อยละ 30 ได้แก่ การเผาขยะ การเผาในพื้นที่ไร่นา หรือไร่อ้อย และขอให้งดการเผาที่โล่งในพื้นที่จังหวัดรอบกรุงเทพฯ นับตั้งแต่วันนี้ ถึงวันที่ 17 ธ.ค.นี้ จากนั้นจะประเมินสถานการณ์อีกครั้ง
นอกจากนี้ ค่ายรถยนต์ต่าง ๆ พร้อมใจลดราคาร้อยละ 30-50 ทั้งค่าอะไหล่และค่าแรงของช่างในการตรวจสภาพรถยนต์เก่าอายุ 15 ปีขึ้นไป เพื่อช่วยเหลือประชาชนที่รายได้น้อย หรือใช้รถเก่าอยู่ กรณีที่ค่าฝุ่นเป็นสีแดงในหลายจุดนั้น กรอบวาระแห่งชาติฯ ระบุว่า ค่าฝุ่น PM 2.5 ตั้งแต่ 50-75 มคก./ลบ.ม. ผู้ว่าราชการจังหวัดต้องพิจารณาการใช้อํานาจหน้าที่ตามกฎหมายและภารกิจที่ได้รับมอบหมาย แต่หากใกล้ 100 มคก./ลบ.ม. ทั้งนี้ กระทรวงทรัพยากรธรรมชาติและสิ่งแวดล้อม จะนําเรื่องเข้าสู่การพิจาณาของคณะกรรมการสิ่งแวดล้อมแห่งชาติ เพื่อรายงานต่อนายกรัฐมนตรี เพื่อขอให้ยกระดับมาตรการให้เข้มข้นมากขึ้น เบื้องต้นขอความร่วมมือประชาชนเพื่อลดฝุ่น PM 2.5
รัฐบาลไทย-ข่าวทำเนียบรัฐบาล-กรมบัญชีกลางเผยผลใช้จ่ายเงินปีงบประมาณ 64 ไตรมาส 1 ณ สิ้นเดือน พ.ย. เกินเป้าหมายที่กำหนด
วันพุธที่ 16 ธันวาคม 2563
กรมบัญชีกลางเผยผลใช้จ่ายเงินปีงบประมาณ 64 ไตรมาส 1 ณ สิ้นเดือน พ.ย. เกินเป้าหมายที่กําหนด
กรมบัญชีกลางรายงานผลการใช้จ่ายเงินงบประมาณประจําปี พ.ศ. 2564 ตั้งแต่ต้นปีงบประมาณถึงวันที่ 30 พฤศจิกายน 2563 ใช้จ่ายแล้ว 750,508 ล้านบาท คิดเป็นร้อยละ 22.84 ของวงเงินงบประมาณ
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ผลการใช้จ่ายเงินงบประมาณรายจ่ายประจําปี 2564 ตั้งแต่วันที่ 1 ต.ค. - 30 พ.ย. 63 สูงกว่าช่วงเดียวกันของปีงบประมาณ 2563 จํานวน 189,192 ล้านบาท คิดเป็นร้อยละ 4.30 โดยงบประมาณภาพรวมใช้จ่ายแล้ว จํานวน 750,508 ล้านบาท คิดเป็นร้อยละ 22.84 (เป้าหมาย ร้อยละ 21.33) ของวงเงินงบประมาณ 3,285,963 ล้านบาท จําแนกเป็น 1) รายจ่ายลงทุน จํานวน 100,849 ล้านบาท คิดเป็นร้อยละ 15.54 ของวงเงินงบประมาณ 649,062 ล้านบาท (เป้าหมาย ร้อยละ 13.33) 2) รายจ่ายประจํา จํานวน 649,659 ล้านบาท คิดเป็นร้อยละ 24.64 ของวงเงินงบประมาณ 2,636,900 ล้านบาท สําหรับเงินงบประมาณที่กันไว้เบิกเหลื่อมปี มีการใช้จ่าย จํานวน 204,609 ล้านบาท คิดเป็นร้อยละ 96.45 ของวงเงินงบประมาณ 212,136 ล้านบาท
“ตามที่กระทรวงการคลังได้เสนอมาตรการการคลังด้านการใช้จ่ายภาครัฐ ที่จะต้องเร่งรัด สนับสนุนให้มีเม็ดเงินจากระบบงบประมาณรายจ่ายประจําปีงบประมาณ 2564 ลงสู่ระบบเศรษฐกิจให้รวดเร็วมากยิ่งขึ้นและสนับสนุนการฟื้นตัวของเศรษฐกิจหลังการแพร่ระบาดของเชื้อไวรัสโคโรนา 2019 (COVID-19) และคณะรัฐมนตรีได้มีมติเห็นชอบมาตรการการคลังด้านการใช้จ่ายภาครัฐ นั้น กรมบัญชีกลางได้ขานรับนโยบายรัฐบาล โดยจัดทีมคณะทํางานเฉพาะกิจในการติดตามเร่งรัดการเบิกจ่ายเงินงบประมาณรายจ่าย ประจําปีงบประมาณ พ.ศ. 2564 เพื่อสนับสนุนหน่วยรับงบประมาณทุกแห่งให้ดําเนินการเป็นไปตามเป้าหมาย” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-​ นฤมล ชวน สปก. เสริมศักยภาพด้านสุขศาสตร์อุตสาหกรรม ฟรี!
วันพุธที่ 16 ธันวาคม 2563
​ นฤมล ชวน สปก. เสริมศักยภาพด้านสุขศาสตร์อุตสาหกรรม ฟรี!
รมช.แรงงาน ชวนสถานประกอบกิจการ ร่วมโครงการเสริมศักยภาพด้านสุขศาสตร์อุตสาหกรรม
ในสถานประกอบกิจการ  โดยไม่มีค่าใช้จ่ายในการเข้าร่วม
วันที่ 16 ธันวาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า จากสถานการณ์การแพร่ระบาดโรคไวรัสโคโรนา 2019 (COVID-19) ในช่วงต้นปี 2563 ส่งผลให้เศรษฐกิจของประเทศไทยมีการชะลอตัวตามภาวะเศรษฐกิจโลก โดยเฉพาะอย่างยิ่งในภาคอุตสาหกรรม และภาคการให้บริการ แม้ประเทศไทยมีแนวโน้มที่จะควบคุมสถานการณ์การแพร่ระบาดของโรคไวรัสโคโรนา 2019 ได้ แต่การฟื้นตัวทางเศรษฐกิจของสถานประกอบกิจการที่ได้รับผลกระทบอาจต้องใช้เวลา และทรัพยากรมากกว่าภาวะปกติ ซึ่งอาจจะทําให้สถานประกอบกิจการที่ได้รับผลกระทบ มีการบริหารจัดการด้านความปลอดภัย อาชีวอนามัย และสภาพแวดล้อมในการทํางานมีประสิทธิภาพลดลง ส่งผลให้ลูกจ้างในสถานประกอบกิจการไม่ได้รับการดูแลด้านความปลอดภัยฯ เท่าที่ควร ทําให้เกิดผลกระทบต่อสุขภาพ เกิดการเจ็บป่วย และโรคจากการทํางาน
รมช. แรงงาน กล่าวเพิ่มเติมว่า สถาบันฯ ได้เล็งเห็นถึงความสําคัญและพร้อมสนับสนุนการดําเนินงานด้านความปลอดภัยให้เป็นไปอย่างมีประสิทธิภาพและยั่งยืน จึงได้จัดทําโครงการเสริมศักยภาพด้านสุขศาสตร์อุตสาหกรรมในสถานประกอบกิจการ ประจําปี 2564 เพื่อเป็นการบรรเทาความเดือนร้อนของสถานประกอบกิจการ และส่งเสริมให้สถานประกอบกิจการสามารถป้องกันความเสี่ยงต่อสุขภาพของลูกจ้าง ด้วยการเสริมศักยภาพด้านสุขศาสตร์อุตสาหกรรมให้แก่สถานประกอบกิจการในระยะยาว
สําหรับคุณสมบัติของสถานประกอบกิจการในการเข้าร่วมโครงการฯ จะต้องเป็นสถานประกอบกิจการ
ที่อยู่ในเขตภาคกลาง ที่ได้รับผลกระทบจากการแพร่ระบาดของโรคไวรัสโคโรนา 2019 และสถานประกอบกิจการจะต้องมีเจ้าหน้าที่ความปลอดภัยระดับเทคนิค ระดับเทคนิคขั้นสูง หรือระดับวิชาชีพ อย่างใดอย่างหนึ่ง ประจําสถานประกอบกิจการ ในส่วนของประโยชน์ที่สถานประกอบกิจการจะได้รับคือ คําแนะนําทางวิชาการ และการสนับสนุนเครื่องมือ (ความร้อน แสงสว่าง เสียง ฝุ่น และฟูมโลหะหนัก) ในการดําเนินงานทางสุขศาสตร์อุตสาหกรรม
สถานประกอบกิจการที่สนใจสามารถดาวน์โหลดใบสมัครเข้าร่วมโครงการได้ที่ www.tosh.or.th และ
ส่งใบสมัครผ่านทางอีเมล์ noppakorn.s@tosh.or.th หรือ duangrat.s@tosh.or.th หรือสอบถามรายละเอียดเพิ่มเติมได้ที่ 0 2448 9111 ตั้งแต่วันนี้ - วันที่ 18 มกราคม 2564 โดยไม่มีค่าใช้จ่ายตลอดโครงการ
รัฐบาลไทย-ข่าวทำเนียบรัฐบาล-รมว.สุริยะ ให้ประธานหอการค้าเยอรมัน-ไทย และคณะเข้าพบ
วันพุธที่ 16 ธันวาคม 2563
รมว.สุริยะ ให้ประธานหอการค้าเยอรมัน-ไทย และคณะเข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ประธานหอการค้าเยอรมัน-ไทย และคณะเข้าพบ ณ ห้องประชุม 1 ชั้น 2 สปอ.
วันนี้ (15 ธ.ค. 63) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายอันเดรอาส ริชเตอร์ ประธานหอการค้าเยอรมัน-ไทย และคณะเข้าพบ เพื่อหารือเกี่ยวกับความร่วมมือทางเศรษฐกิจ การดําเนินงาน และกิจกรรมของหอการค้าเยอรมัน-ไทย โดยมีนางสาวสุชาดา แทนทรัพย์ โฆษกกระทรวงอุตสาหกรรม เข้าร่วมด้วย ณ ห้องประชุม 1 ชั้น 2 สปอ.
รัฐบาลไทย-ข่าวทำเนียบรัฐบาล-บีโอไอเปิดเวทีถกหอการค้าต่างประเทศเร่งปลดล็อกอำนวยความสะดวกนักลงทุน
วันพุธที่ 16 ธันวาคม 2563
บีโอไอเปิดเวทีถกหอการค้าต่างประเทศเร่งปลดล็อกอํานวยความสะดวกนักลงทุน
บีโอไอเปิดเวทีถกหอการค้าต่างประเทศเร่งปลดล็อกอํานวยความสะดวกนักลงทุน
บีโอไอเปิดเวทีถกหอการค้าต่างประเทศเร่งปลดล็อกอํานวยความสะดวกนักลงทุน
บีโอไอ เปิดเวทีพบตัวแทนหอการค้าต่างประเทศในประเทศไทย สุพัฒนพงษ์ พันธ์มีเชาว์ รองนายกรัฐมนตรี นั่งหัวโต๊ะรับฟังความเห็น เรียกความเชื่อมั่นนักลงทุน พร้อมเร่งแก้ไขปัญหา อุปสรรค อํานวยความสะดวกธุรกิจต่างชาติที่จะเข้ามาลงทุนในประเทศไทย
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอ เปิดเผยว่า ในวันที่ 16 ธันวาคม 2563 บีโอไอจัดประชุมหารือร่วมกับตัวแทนหอการค้าต่างประเทศในประเทศไทย โดยมีตัวแทนหอการค้าต่างประเทศในประเทศไทยจากทั่วทุกภูมิภาคของโลก จํานวน 35 คน เข้าร่วมการประชุม โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน ณ โรงแรมอินเตอร์คอนติเนนตัล กรุงเทพฯ
ประชุมครั้งนี้ นายสุพัฒนพงษ์ รองนายกรัฐมนตรี ในฐานะกํากับดูแลบีโอไอ จะประชุมร่วมกับตัวแทนหอการค้าต่างประเทศ เพื่อรับฟังข้อเสนอะแนะเกี่ยวกับมาตรการฟื้นฟูเศรษฐกิจ รวมทั้งปัญหาอุปสรรคต่างๆ ของนักลงทุนที่เกิดขึ้น หลังสถานการณ์การแพร่ระบาดของไวรัสโควิด-19 ที่ทําให้กิจกรรมด้านการลงทุนไม่สามารถดําเนินการได้ตามปกติ ซึ่งปัจจุบันสถานการณ์เริ่มคลี่คลาย รวมทั้งมีความชัดเจนเรื่องวัคซีนโควิด-19 ประเทศไทยจึงมีความพร้อมที่จะขับเคลื่อนการลงทุนด้วยการแก้ไขปัญหาอุปสรรคและอํานวยความสะดวกให้กับนักลงทุนต่างประเทศ
“ที่ผ่านมา ทุกประเทศทั่วโลกได้รับผลกระทบจากโควิด-19 ประเทศไทยก็เช่นเดียวกัน แต่ด้วยการบริหารจัดการสถานการณ์โควิดได้ค่อนข้างดี ทําให้อุตสาหกรรมการผลิตของไทยค่อยๆ กลับมาฟื้นตัว และมีคําสั่งซื้อกลับเข้ามาอย่างต่อเนื่อง ประเทศไทยจึงมีความพร้อมรองรับการลงทุนใหม่ๆ ที่จะเกิดขึ้น ซึ่งจะสนับสนุนให้เศรษฐกิจภายในประเทศฟื้นตัวอย่างรวดเร็ว” นางสาวดวงใจกล่าว
รัฐบาลไทย-ข่าวทำเนียบรัฐบาล-รมว.วราวุธ มอบนโยบายกรมป่าไม้ ย้ำ “ปัญหายากที่สุดก็ยังแก้ได้ด้วยการปลูกต้นไม้”
วันพุธที่ 16 ธันวาคม 2563
รมว.วราวุธ มอบนโยบายกรมป่าไม้ ย้ํา “ปัญหายากที่สุดก็ยังแก้ได้ด้วยการปลูกต้นไม้”
รมว.วราวุธ มอบนโยบายกรมป่าไม้ ย้ํา “ปัญหายากที่สุดก็ยังแก้ได้ด้วยการปลูกต้นไม้”
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานประชุมสรุปผลการดําเนินงาน พร้อมกล่าวมอบนโยบาย ให้แก่ผู้บริหาร ข้าราชการ และเจ้าหน้าที่ กรมป่าไม้ โดยมี นายนพดล พลเสน ผู้ช่วยรัฐมนตรีฯ นายยุทธพล อังกินันทน์ ที่ปรึกษารัฐมนตรีฯ นายธเนศพล ธนบุณยวัฒน์ เลขานุการรัฐมนตรีฯ นายจตุพร บุรุษพัฒน์ ปลัดกระทรวงฯ คณะผู้บริหารระดับสูงของกระทรวง เข้าร่วมประชุม เมื่อวันที่ 14 ธันวาคม 2563 ณ ห้องประชุม 1 อาคารสหกรณ์ออมทรัพย์ฯ กรมป่าไม้
รมว.ทส. ได้ให้นโยบายที่สําคัญในหลายประเด็น ได้แก่ การเร่งดําเนินการจัดหาที่ดินทํากิน ตามนโยบาย คทช. ของรัฐบาล โดยจะต้องให้แล้วเสร็จภายในปี 2564 เพื่อเป็นของขวัญให้กับประชาชน การให้เร่งศึกษานวัตกรรมเทคโนโลยีมาประยุกต์ใช้ในการทํางาน เพื่อให้เกิดความรวดเร็วและการทํางานมีประสิทธิภาพมากขึ้น อีกทั้ง ยังกล่าวถึงหน่วยงานต่างๆ ในส่วนภูมิภาคว่าจะต้องสอดประสานการทํางานร่วมกันอย่างเป็นเอกภาพ โดยให้สํานักงานทรัพยากรธรรมชาติและสิ่งแวดล้อม (ทสจ.) เป็นศูนย์กลางในการประสานงาน นอกจากนั้น ได้ย้ําว่า การแก้ปัญหาให้กับพี่น้องประชาชน ผู้ปฏิบัติงานจะต้องเข้าใจถึงหัวใจของปัญหาและความรู้สึกของประชาชนอย่างแท้จริง เน้นสร้างการรับรู้ ความเข้าใจ ย้ํา “ข้าราชการกระทรวงทรัพยากรฯ มีหน้าที่แก้ปัญหาให้ประชาชน ไม่ได้มาเพิ่มปัญหา ซึ่งเราจะเป็นที่พึ่งให้กับประชาชน โดยนําแนวพระราชดํารัสมาปรับใช้ในการแก้ปัญหา”
นอกจากนั้น รมว.ทส. ยังได้กล่าวกว่า “การพัฒนาเศรษฐกิจที่เกี่ยวข้องกับป่าไม้นั้น สามารถทําได้ แต่จะต้องอยู่บนความเหมาะสมกับการฟื้นฟูอนุรักษ์ทรัพยากรป่าไม้ด้วย”
“ปัญหาที่ยากที่สุด ก็สามารถแก้ได้ด้วยวิธีที่ง่ายที่สุด นั่นคือการปลูกต้นไม้” รมว.ทส. กล่าวในตอนท้าย
ในโอกาสนี้ รมว.ทส. ได้เข้าสักการะพระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัวฯ รัชกาลที่ 5 ณ ลานวงเวียนหน้ากรมป่าไม้ ทํานุบํารุงต้นไม้ (รุกขกร) และเดินเยี่ยมชมนิทรรศการต่าง ๆ อีกด้วย โดยมี อธิบดีกรมป่าไม้ คณะผู้บริหาร และข้าราชการของกรม ร่วมให้การต้อนรับ
รัฐบาลไทย-ข่าวทำเนียบรัฐบาล-ดีอีเอส ร่วมประชุมเชิงปฏิบัติการของเวทีการประชุมเศรษฐกิจโลก (WEF) ภายใต้หัวข้อ “Cross - border data flows in Thailand” ผ่านระบบการประชุมทางไกล
วันพุธที่ 16 ธันวาคม 2563
ดีอีเอส ร่วมประชุมเชิงปฏิบัติการของเวทีการประชุมเศรษฐกิจโลก (WEF) ภายใต้หัวข้อ “Cross - border data flows in Thailand” ผ่านระบบการประชุมทางไกล
ดีอีเอส ร่วมประชุมเชิงปฏิบัติการของเวทีการประชุมเศรษฐกิจโลก (WEF) ภายใต้หัวข้อ “Cross - border data flows in Thailand” ผ่านระบบการประชุมทางไกล
เมื่อวันที่ ๑๕ ธันวาคม ๒๕๖๓ นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม ร่วมเวทีการประชุมเชิงปฏิบัติการ การประชุมเศรษฐกิจโลก (World Economic Forum : WEF) ของ WEF ภายใต้หัวข้อ “Cross - border data flows in Thailand” ผ่านระบบการประชุมทางไกล ซึ่งเป็นครั้งที่ ๒ ตามกําหนดการจัดการประชุมฯ ในปี ๒๕๖๓ ได้แก่ ฟิลิปปินส์ ไทย เวียดนาม และอินเดีย ในโอกาสนี้ ได้ร่วมเป็นผู้แทนกล่าวในช่วง Opening Panel ในฐานะหน่วยงานภาครัฐ โดยได้นําเสนอเกี่ยวกับพัฒนาการด้านการพัฒนาเศรษฐกิจดิจิทัลของไทย รวมถึงการดําเนินงานและมาตรการต่าง ๆ ในการตอบสนองต่อสถานการณ์การแพร่ระบาดของโควิด – ๑๙ ที่ถือเป็นตัวเร่งในการพัฒนาการให้บริการออนไลน์ในปัจจุบัน ทั้งนี้ ในส่วนของการพัฒนาด้าน Digital Trust ได้นําเสนอความก้าวหน้าของการพัฒนากฎหมายที่เกี่ยวข้อง โดยเฉพาะพระราชบัญญัติคุ้มครองข้อมูลส่วนบุคคล พ.ศ. ๒๕๖๒ ซึ่งได้มีการประกาศในราชกิจจานุเบกษา เมื่อวันที่ ๒๗ พฤษภาคม ๒๕๖๒ มีวัตถุประสงค์เพื่อกํากับดูแลการใช้ข้อมูลอย่างเหมาะสมในระบบนิเวศทางดิจิทัลและสร้างความสมดุลระหว่างการใช้ข้อมูล และการปกป้องข้อมูลส่วนบุคคล ซึ่งพระราชบัญญัติดังกล่าวสนับสนุนกลไกการไหลเวียนของข้อมูลข้ามพรมแดน เช่น APEC, CBPR และมาตรฐานระหว่างประเทศต่าง ๆ ผ่านการบังคับใช้กฎหมายลําดับรอง ขณะนี้อยู่ระหว่างกระบวนการยกร่างกฎหมาย แนวทางการดําเนินงาน และกฎระเบียบที่เกี่ยวข้อง
ทั้งนี้ การประชุมดังกล่าวได้รับความสนใจและประสบความสําเร็จอย่างดีจากภาครัฐ ภาคเอกชน และภาควิชาการ โดยที่ประชุมฯ ได้ร่วมแลกเปลี่ยนความรู้ในประเด็นธรรมาภิบาลการไหลเวียนของข้อมูล (data flow governance) ในระดับประเทศ ระดับภูมิภาค และระหว่างประเทศ โดยมีหน่วยงานของกระทรวงฯ ที่เข้าร่วมการประชุมฯ ได้แก่ สํานักงานพัฒนาธุรกรรมทางอิเล็กทรอนิกส์ สํานักงานส่งเสริมเศรษฐกิจดิจิทัล และสํานักงานคณะกรรมการคุ้มครองข้อมูลส่วนบุคคล
******************
รัฐบาลไทย-ข่าวทำเนียบรัฐบาล-ดร.สาธิต ย้ำ มะเร็งรักษาได้ทุกที่ ที่มีความพร้อม
วันพุธที่ 9 ธันวาคม 2563
ดร.สาธิต ย้ํา มะเร็งรักษาได้ทุกที่ ที่มีความพร้อม
รัฐมนตรีช่วยว่าการกระทรวงสาธารณสุข ย้ํานโยบาย  “มะเร็งรักษาได้ทุกที่ ที่มีความพร้อม” ชวนคนไทยตรวจคัดกรองโรคมะเร็ง และปฏิบัติตามหลัก 5 ทํา 5 ไม่ ห่างไกลมะเร็ง สังเกต 7 สัญญาณอันตรายของโรคมะเร็ง
รัฐมนตรีช่วยว่าการกระทรวงสาธารณสุข ย้ํานโยบาย “มะเร็งรักษาได้ทุกที่ ที่มีความพร้อม” ชวนคนไทยตรวจคัดกรองโรคมะเร็ง และปฏิบัติตามหลัก 5 ทํา 5 ไม่ ห่างไกลมะเร็ง สังเกต 7 สัญญาณอันตรายของโรคมะเร็ง
วันนี้ (9 ธันวาคม 2563) ที่กรมการแพทย์ กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมนายแพทย์สมศักดิ์ อรรฆศิลป์ อธิบดีกรมการแพทย์ เปิดกิจกรรม “DMS Cancer Prevention Day เนื่องในวันต่อต้านโรคมะเร็งแห่งชาติ” พร้อมทั้งสื่อสารนโยบาย “มะเร็งรักษาได้ทุกที่ ที่มีความพร้อม”
ดร.สาธิตกล่าวว่า วันที่ 10 ธันวาคมของทุกปี เป็น “วันต่อต้านโรคมะเร็งแห่งชาติ” ซึ่งโรคมะเร็ง เป็นสาเหตุการเสียชีวิตอันดับหนึ่งของคนไทย มีแนวโน้มอัตราการเกิดโรคสูงขึ้นต่อเนื่องทุกปี พบผู้ป่วยมะเร็งรายใหม่เฉลี่ย 122,757 รายต่อปี เสียชีวิตเฉลี่ย 80,665 ราย เฉลี่ยวันละ 221 ราย รองนายกรัฐมนตรีและรัฐมนตรีว่าการกระทรวงสาธารณสุข จึงประกาศนโยบาย “มะเร็งรักษาได้ทุกที่ ที่มีความพร้อม” เพื่อให้ผู้ป่วยมะเร็งสิทธิหลักประกันสุขภาพแห่งชาติ สามารถเข้ารับบริการได้ทันทีเมื่อแจ้งเปลี่ยนหน่วยบริการ มีโปรแกรม Thai Cancer-based plus เป็นเครื่องมือในการส่งต่อข้อมูลผู้ป่วยมะเร็ง และพัฒนาแพลทฟอร์ม The ONE สําหรับโรงพยาบาลสืบค้นข้อมูลและประเมินศักยภาพการให้บริการของโรงพยาบาลที่เข้าร่วมโครงการ และจองคิวการรักษาผ่านแพลทฟอร์มนี้ได้ทันที ผู้ป่วยมะเร็งจะได้รับการรักษาในโรงพยาบาลที่มีศักยภาพ ได้รับความสะดวก ไม่แออัด และลดภาระค่าใช้จ่ายให้ผู้ป่วยมะเร็งได้
นอกจากนี้ ได้มอบหมายให้กรมการแพทย์ เร่งรณรงค์ให้ความรู้ประชาชนในการป้องกันการเกิดโรคมะเร็ง ปฏิบัติตามหลัก 5 ทํา 5 ไม่ ห่างไกลมะเร็ง สังเกต 7 สัญญาณอันตรายของโรคมะเร็ง และเชิญชวนให้ไปการตรวจสุขภาพประจําปี รับการตรวจคัดกรองโรคมะเร็งอย่างสม่ําเสมอ เพื่อให้ตรวจพบมะเร็งตั้งแต่ระยะแรก ซึ่งจะมีโอกาสการรักษาให้หายขาดสูง
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า กรมการแพทย์ ได้จัดกิจกรรม “DMS Cancer Prevention Day เนื่องในวันต่อต้านโรคมะเร็งแห่งชาติ” 10 ธันวาคม นี้ เพื่อตรวจคัดกรองโรคมะเร็ง และรณรงค์สร้างความตระหนักเรื่องการป้องกันและการคัดกรองโรคมะเร็งให้กับบุคลากรด้านการแพทย์ ซึ่งเป็นบุคลากรที่ช่วยขับเคลื่อนนโยบายด้านสุขภาพของประเทศ นําไปถ่ายทอดความรู้และเป็นต้นแบบในการดูแลสุขภาพแก่ประชาชน
สําหรับหลัก “5 ทํา 5 ไม่ ห่างไกลมะเร็ง” 5 ทํา ได้แก่ 1.ออกกําลังกายอย่างสม่ําเสมอ 2.ทําจิตใจให้แจ่มใส ไม่เครียด 3.กินผักผลไม้ 4.กินอาหารหลากหลาย 5.ตรวจร่างกายเป็นประจํา ส่วน 5 ไม่ ได้แก่ 1.ไม่สูบบุหรี่หรือสูดดม ควันบุหรี่ 2.ไม่มั่วเซ็กซ์ 3.ไม่ดื่มสุรา 4.ไม่ตากแดดจ้า 5.ไม่กินปลาน้ําจืดดิบ รวมทั้งหมั่นสังเกตความผิดปกติของตนเองจาก 7 สัญญาณอันตรายโรคมะเร็ง ได้แก่ 1.ระบบขับถ่าย ที่เปลี่ยนแปร 2.แผล ที่ไม่รู้จักหาย 3.ร่างกาย มีก้อนตุ่ม 4.กลุ้มใจเรื่องการกลืนกินอาหาร 5.ทวารทั้งหลาย มีเลือดไหล 6.ไฝ หูด ที่เปลี่ยนไป และ7.ไอ และเสียงแหบ จนเรื้อรัง หากมีอาการเหล่านี้เกิน 3 สัปดาห์ควรรีบไปพบแพทย์
************************************* 9 ธันวาคม 2563
***********************************
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่มอบถุงยังชีพแก่ผู้ประสบอุทกภัย
วันพุธที่ 9 ธันวาคม 2563
รมช.ธรรมนัส ลงพื้นที่มอบถุงยังชีพแก่ผู้ประสบอุทกภัย
รมช.ธรรมนัส ลงพื้นที่มอบถุงยังชีพแก่ผู้ประสบอุทกภัย จ.นครศรีธรรมราช และจ.สุราษฎร์ธานี
รมช.ธรรมนัส ลงพื้นที่มอบถุงยังชีพแก่ผู้ประสบอุทกภัย จ.นครศรีธรรมราช และจ.สุราษฎร์ธานี
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงพื้นที่พบปะเกษตรกรผู้ประสบภัย พร้อมแจกถุงยังชีพให้แก่ผู้ประสบภัย จํานวน 500 ชุด ประกอบด้วยข้าวสารอาหารแห้ง และเครื่องใช้ส่วนตัวที่จําเป็น พร้อมมอบหญ้าอาหารสัตว์พระราชทาน เพื่อเป็นขวัญและกําลังใจให้แก่พี่น้องเกษตรกร และประชาชนผู้ประสบภัยในพื้นที่ ณ ศูนย์พักพิงชั่วคราว องค์การบริหารส่วนตําบลหูล่อง ต.หูล่อง อ.ปากพนัง จ.นครศรีธรรมราช วิทยาลัยการอาชีพ ต.นาสาร อ.พระพรหม จ.นครศรีธรรมราช
และที่ว่าการอําเภอกาญจนดิษฐ์ อ.กาญจนดิษฐ์ จ.สุราษฎร์ธานี
ร้อยเอก ธรรมนัส กล่าวเพิ่มเติมว่า ในส่วนของกระทรวงเกษตรฯ มีการเร่งเยียวยา โดยให้ทางเกษตรจังหวัดเร่งเข้าสํารวจความเสียหาย ทั้งภาคการเกษตร ภาคการประมง และภาคปศุสัตว์ พืชไร่พืชสวนที่ได้รับความเสียหาย จะมีมาตรการเยียวยาตามระเบียบของกระทรวงต่อไป และจากนโยบายของทางรัฐบาล จะต้องหาแนวทางดําเนินการสร้างโครงการต่างๆที่เกี่ยวเนื่องกับระบบการจัดการน้ําที่ยังไม่สําเร็จ ก็จะต้องเร่งดําเนินการ เพื่อป้องกันการเกิดอุทกภัยในครั้งหน้า
รัฐบาลไทย-ข่าวทำเนียบรัฐบาล-พม. ร่วมกับ MBK Center เปิดงาน “Gift to Give มหกรรมของขวัญถูกใจ...ได้บุญ” ร่วมส่งเสริมงานฝีมือกลุ่มเป้าหมาย ช่วยเหลือผู้ด้อยโอกาสทางสังคม
วันพุธที่ 9 ธันวาคม 2563
พม. ร่วมกับ MBK Center เปิดงาน “Gift to Give มหกรรมของขวัญถูกใจ...ได้บุญ” ร่วมส่งเสริมงานฝีมือกลุ่มเป้าหมาย ช่วยเหลือผู้ด้อยโอกาสทางสังคม
พม. ร่วมกับ MBK Center เปิดงาน “Gift to Give มหกรรมของขวัญถูกใจ...ได้บุญ” ร่วมส่งเสริมงานฝีมือกลุ่มเป้าหมาย ช่วยเหลือผู้ด้อยโอกาสทางสังคม
วันนี้ (9 ธ.ค. 63) เวลา 11.15 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ เป็นประธานในพิธีเปิดงาน “Gift to Give มหกรรมของขวัญถูกใจ ได้บุญ” โดยความร่วมมือระหว่างกระทรวง พม. และบริษัท เอ็ม บี เค จํากัด (มหาชน) เพื่อเปิดพื้นที่ให้กลุ่มเป้าหมาย อาทิ เด็กเยาวชน สตรี ผู้สูงอายุ คนพิการ และคนไร้ที่พึ่ง รวมทั้งภาคีเครือข่าย มาออกร้านจําหน่ายสินค้าที่เป็นผลิตภัณฑ์ของหน่วยงานในสังกัดกระทรวง พม. โดยไม่คิดค่าใช้จ่าย ซึ่งจัดขึ้นระหว่างวันที่ 9–11 ธันวาคม 2563 ตั้งแต่เวลา 10.00-20.00 น. ที่บริเวณลาน Avenue โซน A ชั้น G ศูนย์การค้า MBK Center เขตปทุมวัน กรุงเทพมหานคร
นางสาวแรมรุ้ง กล่าวว่า กระทรวง พม. มีภารกิจหลักในการพัฒนาศักยภาพคนทุกช่วงวัยและทุกกลุ่มเป้าหมาย ตั้งแต่แรกเกิด เด็ก เยาวชน สตรี ผู้สูงอายุ คนพิการ และผู้ด้อยโอกาสทางสังคม อีกทั้งการเสริมสร้างชุมชนให้มีความเข้มแข็งและสร้างระบบที่เอื้อต่อการพัฒนาคนให้มีคุณภาพชีวิตที่ดี และการส่งเสริมภาคีเครือข่ายอย่างเป็นระบบสู่การเป็นหุ้นส่วนทางสังคม ซึ่งขณะนี้ สถานการณ์การแพร่ระบาดของโรคโควิด-19 ได้ส่งผลกระทบทั้งด้านเศรษกิจและสังคมต่อประชาชนคนไทยในวงกว้างอย่างต่อเนื่อง โดยเฉพาะกลุ่มเป้าหมายของ กระทรวง พม. ที่เป็นกลุ่มเปราะบางที่มีความเสี่ยงสูง ทั้งนี้ กระทรวง พม. จึงได้ร่วมกับบริษัท เอ็ม บี เค จํากัด (มหาชน) จัดงาน “Gift to Give มหกรรมของขวัญถูกใจ ได้บุญ” ซึ่งจัดขึ้นเป็นปีที่ 2 เพื่อเปิดพื้นที่ให้กลุ่มเป้าหมายและภาคีเครือข่ายมาออกร้านจําหน่ายสินค้าที่เป็นผลิตภัณฑ์ของหน่วยงานในสังกัดกระทรวง พม. โดยไม่คิดค่าใช้จ่าย ซึ่งเป็นการเพิ่มช่องทางการจําหน่ายสินค้าและสร้างรายได้ให้กลุ่มบุคคลที่อยู่ในความดูแลของกระทรวง พม. และภาคีเครือข่าย นอกจากนี้ ยังสามารถร่วมทําบุญบริจาคเงินและสิ่งของ เพื่อส่งต่อเป็นของขวัญปีใหม่ 2564 ให้กับกลุ่มเด็กในสถานสงเคราะห์ทั่วประเทศ จํานวน 6,464 คน อีกทั้งมีการเปิดรับสมัครอาสาสมัครพัฒนาสังคมและความมั่นคงของมนุษย์ (อพม.) เพื่อร่วมเป็นภาคีเครือข่ายในการช่วยเหลือผู้ด้อยโอกาสในสังคมต่อไป
นางสาวแรมรุ้ง กล่าวเพิ่มเติมว่า ทั้งนี้ ขอเชิญชวนแต่งชุดไทยมาช้อปสินค้าฝีมือคนไทย ชิมอาหารไทย และชมโชว์แบบไทย จากกลุ่มบุคคลที่ต้องการโอกาสจากสังคม ที่อยู่ภายใต้การดูแลของกระทรวง พม. พร้อมอิ่มบุญอิ่มใจกับการส่งมอบความสุขได้ที่งาน “Gift to Give มหกรรมของขวัญถูกใจ...ได้บุญ” ระหว่างวันที่ 9 – 11 ธันวาคม 2563 ตั้งแต่เวลา 10:00-20:00 น. ณ บริเวณลาน Avenue โซน A ชั้น G ศูนย์การค้า เอ็ม บี เค เซ็นเตอร์
รัฐบาลไทย-ข่าวทำเนียบรัฐบาล- รมว.เกษตรฯ ยืนยันจะอยู่เคียงข้างพี่น้องเกษตรกร
วันพุธที่ 9 ธันวาคม 2563
รมว.เกษตรฯ ยืนยันจะอยู่เคียงข้างพี่น้องเกษตรกร
รมว.เกษตรฯ ยืนยันจะอยู่เคียงข้างพี่น้องเกษตรกร พร้อมแก้ไขปัญหาการขาดแคลนน้ําในทุกพื้นที่ โดยไม่ขัดต่อมติ ครม.
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ชี้แจงกับพี่น้องชาวจังหวัดกาญจนบุรี ถึงความกังวลใจที่กรมชลประทานจะไม่สนับสนุนน้ําในการทํานาปรัง ว่า จากมติ ครม. ให้บริหารจัดการน้ําในช่วงหน้าแล้งและไม่ให้ทํานาปรังนั้น ทางกระทรวงเกษตรฯ โดยกรมชลประทาน จึงต้องทําตามมติ ครม. แต่จะต้องหาแนวทางในการช่วยเหลือพี่น้องเกษตรกรด้วย จึงต้องขอนําเรียนในเบื้องต้นว่ามติ ครม. ถือเป็นกฎหมายที่ต้องบังคับใช้ทั้งประเทศ แต่อย่างไรก็ตาม ได้มอบหมายกรมชลประทานหาวิธีการแก้ไขและต้องมีคําตอบให้พี่น้องเกษตรกรโดยเร็วที่สุด ส่วนไหนที่สามารถดําเนินการได้จะให้ดําเนินการในทันที และให้จัดเตรียมเครื่องจักรเครื่องมือให้พร้อมสําหรับเข้าไปดูแลพี่น้องเกษตรกรอย่างเต็มที่
"อยากให้พี่น้องเกษตรกรแต่ละพื้นที่ จัดเตรียมแหล่งกักเก็บน้ํา เพื่อสํารองไว้ใช้ในช่วงฤดูแล้ง ซึ่งจะมอบหมายให้กรมชลประทานเข้าไปช่วยเติมน้ําให้ และหากสามารถเพิ่มพื้นที่แหล่งกักเก็บน้ําได้ ก็จะประสานหน่วยงานที่เกี่ยวข้องเข้าไปดําเนินการ นอกจากนี้ จะขอรับเอาข้อเรียกร้องและข้อเสนอแนะจากพี่น้องเกษตรกรเข้าไปหารือกับนายกรัฐมนตรีและหน่วยงานที่เกี่ยวข้อง เพื่อหาแนวทางแก้ไขต่อไป จึงขอยืนยันกับพี่น้องเกษตรกรว่าเราจะทําให้ดีที่สุด เพื่อความเป็นอยู่ที่ดีของพี่น้องเกษตรกร” นายเฉลิมชัย กล่าว
ด้าน นายสัญญา แสงพุ่มพงษ์ ผู้ตรวจราชการกระทรวงเกษตรและสหกรณ์ รักษาการแทนอธิบดีกรมชลประทาน กล่าวว่า สิ่งที่กรมชลประทานสามารถดําเนินการได้ในทันที คือ ในช่วงเวลานี้ยังมีแผนการส่งน้ําตามปกติ ตามแผนการส่งน้ํานาปี จึงขอให้เกษตรกรสํารองน้ําในพื้นที่ให้เต็มพิกัด ถ้าติดขัดอะไรจะมอบหมายให้เจ้าหน้าที่เข้าไปดูแลให้เรียบร้อย นอกจากนี้ กระทรวงเกษตรฯ ยังมีมาตรการต่าง ๆ เข้ามาช่วงเหลือ เช่น การส่งเสริมการปลูกพืชใช้น้ําน้อย หรือการส่งเสริมการทําประมงและการเลี้ยงสัตว์ เป็นต้น ซึ่งโครงการต่าง ๆ เหล่านี้ จะเข้าไปช่วยเหลือพี่น้องเกษตรกรในช่วงสถานการณ์ภัยแล้งได้
รัฐบาลไทย-ข่าวทำเนียบรัฐบาล-พม. ร่วมประกาศเจตนารมณ์ต่อต้านคอร์รัปชัน “พม. โปร่งใส” (ANTI-CORRUPTION) เนื่องในวันต่อต้านคอร์รัปชันสากล
วันพุธที่ 9 ธันวาคม 2563
พม. ร่วมประกาศเจตนารมณ์ต่อต้านคอร์รัปชัน “พม. โปร่งใส” (ANTI-CORRUPTION) เนื่องในวันต่อต้านคอร์รัปชันสากล
พม. ร่วมประกาศเจตนารมณ์ต่อต้านคอร์รัปชัน “พม. โปร่งใส” (ANTI-CORRUPTION) เนื่องในวันต่อต้านคอร์รัปชันสากล
วันนี้ (9 ธ.ค. 63) เวลา 09.30 น. ที่บริเวณลานพระประชาบดี กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นําคณะผู้บริหาร ข้าราชการ และเจ้าหน้าที่กระทรวง พม. ทั้งส่วนกลางและส่วนภูมิภาค ร่วมกันประกาศเจตนารมณ์ในการต่อต้านคอร์รัปชัน ภายใต้แนวคิด “พม. โปร่งใส”(ANTI-CORRUPTION) เพื่อให้ข้าราชการและเจ้าหน้าที่ทุกคนมีแนวทางในการปฏิบัติราชการตามเจตนารมณ์ต่อต้านคอร์รัปชันของกระทรวง พม. เนื่องในวันต่อต้านคอร์รัปชันสากล (International Anti - Corruption Day) ซึ่งตรงกับวันที่ 9 ธันวาคมของทุกปี
นายจุติ กล่าวว่า วันนี้ ตนได้นําคณะผู้บริหาร ข้าราชการ และเจ้าหน้าที่กระทรวง พม. ร่วมประกาศเจตนารมณ์ว่า จะน้อมนําเอาพระราโชวาทของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานพระราโชวาทแก่ข้าราชการพลเรือน เนื่องในวันข้าราชการพลเรือน เมื่อวันที่ 1 เมษายน 2563 มาประพฤติปฏิบัติ เพื่อให้บังเกิดผลเป็นความสุขความเจริญของประเทศชาติ และประชาชนเป็นสําคัญ จะทําหน้าที่นําข้าราชการและเจ้าหน้าที่ของกระทรวง พม. ให้ประพฤติปฏิบัติตนให้ตั้งมั่นในความดีตามรอยพระยุคลบาท มุ่งมั่น แน่วแน่แก้ไขปัญหาของชาติและประชาชน เสริมสร้างคุณประโยชน์ให้แก่แผ่นดิน ปฏิบัติงานด้วยความอุตสาหะ เสียสละ ยึดหลักกฎหมาย หนักแน่น เที่ยงตรง มีเกียรติ และศักดิ์ศรีแห่งความเป็นข้าราชการ กล้ายืนหยัดเพื่อสิ่งที่ถูกต้อง ไม่คดโกงแผ่นดิน ไม่ทนต่อการทุจริตทุกรูปแบบ และไม่ใช้ตําแหน่งหน้าที่เพื่อประโยชน์ส่วนตนหรือพวกพ้อง จะปฏิบัติหน้าที่เต็มกําลังความสามารถ มีความโปร่งใส ตรวจสอบได้ มุ่งประโยชน์ส่วนรวม
นายจุติ กล่าวเพิ่มเติมว่า เนื่องจากที่ประชุมใหญ่สมัชชาสหประชาชาติ (The United Nation - UN)ได้ประกาศให้วันที่ 9 ธันวาคมของทุกปี เป็นวันต่อต้านคอร์รัปชันสากล (International Anti - Corruption Day) สําหรับ ปี 2563 ประเทศไทยโดยรัฐบาล ร่วมกับคณะกรรมการป้องกันและปราบปรามการทุจริตแห่งชาติ (ป.ป.ช.) สํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) องค์กรต่อต้านคอร์รัปชัน (ประเทศไทย) และภาคีเครือข่ายทุกภาคส่วน รวมทั้ง กระทรวงการพัฒนาสังคมและความมั่นคงของมนุษย์ (พม.) รณรงค์เนื่องในวันต่อต้านคอร์รัปชันสากล เพื่อแสดงเจตนารมณ์มุ่งมั่นในการแก้ไขปัญหาการทุจริตอย่างต่อเนื่อง และเป็นการปลุกกระแสสังคมที่ไม่ทนต่อการทุจริต
รัฐบาลไทย-ข่าวทำเนียบรัฐบาล-‘รมช.มนัญญา’ เปิดงานวันมรดกโลกห้วยขาแข้ง ประจำปี 2563
วันพุธที่ 9 ธันวาคม 2563
‘รมช.มนัญญา’ เปิดงานวันมรดกโลกห้วยขาแข้ง ประจําปี 2563
‘รมช.มนัญญา’ เปิดงานวันมรดกโลกห้วยขาแข้ง ประจําปี 2563
มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีเปิดงานวันมรดกโลกห้วยขาแข้งประจําปี2563ณสนามที่ว่าการอําเภอบ้านไร่จังหวัดอุทัยธานีพร้อมด้วยนายนพดลพลเสนผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อมนายอัชฌาสุวรรณนิตย์รองอธิบดีกรมส่งเสริมสหกรณ์นางสาวอัญมณีถิรสุทธิ์รองอธิบดีกรมตรวจบัญชีสหกรณ์ดร.อาทิตย์เพ็ชรรัตน์ที่ปรึกษารัฐมนตรีช่วยว่าการกระทรวงเกษตรและสหกรณ์นายอลงกตวรกีรองผู้ว่าราชการจังหวัดอุทัยธานีหัวหน้าส่วนราชการและประชาชนเข้าร่วมว่าการจัดงานดังกล่าวมีวัตถุประสงค์เพื่อฟื้นฟูและอนุรักษ์ทรัพยากรธรรมชาติและสิ่งแวดล้อมรวมทั้งเพื่อส่งเสริมและพัฒนาการท่องเที่ยวเชิงนิเวศวัฒนธรรมแบบยั่งยืนตลอดจนเพื่อปลูกจิตสํานึกของประชาชนให้เห็นถึงความสําคัญในการรักษาธรรมชาติและสิ่งแวดล้อมรวมถึงการจัดสรรทรัพยากรธรรมชาติให้มีคุณภาพสูงสุดและเพื่อส่งเสริมการอนุรักษ์วัฒนธรรมและภูมิปัญญาท้องถิ่นโดยจัดขึ้นระหว่างวันที่1 – 9ธันวาคม2563ณสนามที่ว่าการอําเภอบ้านไร่จังหวัดอุทัยธานี
รมช.มนัญญากล่าวต่อไปว่าจังหวัดอุทัยธานีมีพื้นที่ป่าสงวนแห่งชาติรวมทั้งสิ้น9ป่าเนื้อที่รวม2,828,185ไร่คิดเป็นร้อยละ67ของเนื้อที่จังหวัดพื้นที่ดังกล่าวส่วนหนึ่งได้กําหนดเป็นป่าอนุรักษ์ในรูปของเขตรักษาพันธุ์สัตว์ป่าคือเขตรักษาพันธุ์สัตว์ป่าห้วยขาแข้งมีอาณาเขตครอบคลุมพื้นที่รวมทั้งสิ้น1,737,587ไร่จึงได้รับการประเมินคุณค่าจากองค์การUNESCOให้เป็นมรดกทางธรรมชาติของโลกโดยคณะรัฐมนตรีได้มีมติเมื่อวันที่4กรกฎาคม2538กําหนดให้วันที่9ธันวาคมของทุกปีเป็นวัน“เขตรักษาพันธุ์สัตว์ป่าห้วยขาแข้ง–ทุ่งใหญ่นเรศวรมรดกโลก”จึงเป็นสิ่งที่น่าภาคภูมิใจของชาวไทยทั้งประเทศโดยเฉพาะชาวจังหวัดอุทัยธานีเป็นอย่างยิ่ง
“เขตรักษาพันธุ์สัตว์ป่าห้วยขาแข้งเป็นแหล่งป่าไม้ที่สําคัญที่สุดแห่งหนึ่งของประเทศไทยมีความหลากหลายทางชีวภาพมีสภาพป่าที่อุดมสมบูรณ์และมีสัตว์ป่าชุกชุมปัจจุบันป่าไม้ของชาติได้ถูกทําลายลงอย่างรวดเร็วจากอดีตที่ผ่านมาจนอยู่ในขั้นวิกฤติทําให้เกิดผลกระทบต่อการดํารงชีวิตของมนุษย์และสัตว์ป่าก่อให้เกิดปัญหาความแห้งแล้งการเกิดภัยพิบัติทางธรรมชาติปัญหาการลักลอบตัดไม้และล่าสัตว์ป่าจึงเป็นหน้าที่ที่พวกเราทุกคนจะต้องช่วยกันหาวิธีแก้ไขปัญหาดังกล่าวอย่างจริงจังเพื่อรักษาพื้นที่ป่าที่ยังสมบูรณ์ผืนนี้มิให้ถูกทําลายอีกต่อไปเพื่อคงสภาพให้เป็นที่อยู่อาศัยของสัตว์ป่าอย่างปลอดภัยสมกับเป็นมรดกทางธรรมชาติของชาวจังหวัดอุทัยธานีและชาวโลกตลอดไป”รมช.มนัญญากล่าว
โอกาสนี้รมช.เกษตรฯได้เยี่ยมชมนิทรรศการเพื่อการเรียนรู้สิ่งดีดีวิถีวัฒนธรรมจํานวน7อําเภอพร้อมมอบรางวัลขบวนแห่รณรงค์ด้านการอนุรักษ์ทรัพยากรธรรมชาติรางวัลนิทรรศการเพื่อการเรียนรู้สิ่งดีดีวิถีวัฒนธรรม ตลอดจนพบปะเกษตรกรและประชาชนที่เข้าร่วมงาน
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ เข้าร่วมการประชุม การกำกับและติดตามการปฏิบัติราชการในพื้นที่กลุ่มจังหวัดภาคตะวันออกเฉียงเหนือตอนบน 1
วันพุธที่ 9 ธันวาคม 2563
ผู้ช่วยรัฐมนตรีฯ เข้าร่วมการประชุม การกํากับและติดตามการปฏิบัติราชการในพื้นที่กลุ่มจังหวัดภาคตะวันออกเฉียงเหนือตอนบน 1
นายธีระยุทธ วานิชชัง ผู้ช่วยรัฐมนตรีว่าการกระทรวงอุตสาหกรรม เข้าร่วมการประชุม การกํากับและติดตามการปฏิบัติราชการในพื้นที่กลุ่มจังหวัดภาคตะวันออกเฉียงเหนือตอนบน 1 ณ ห้องประชุมศูนย์ภาษา-คอมพิวเตอร์ อาคาร 17 มหาวิทยาลัยราชภัฏอุดรธานี
วันนี้ (9 ธันวาคม 2563) นายธีระยุทธ วานิชชัง ผู้ช่วยรัฐมนตรีว่าการกระทรวงอุตสาหกรรม เข้าร่วมการประชุม การกํากับและติดตามการปฏิบัติราชการในพื้นที่กลุ่มจังหวัดภาคตะวันออกเฉียงเหนือตอนบน 1 (อุดรธานี เลย หนองคาย หนองบัวลําภู บึงกาฬ) พร้อมด้วย นายสมพล โนดไธสง ผู้ตรวจราชการกระทรวงอุตสาหกรรม     นายวิฤทธิ์ วิเศษสินธุ์ รองเลขาธิการคณะกรรมการอ้อยและน้ําตาลทราย นายประชา มีธรรม อุตสาหกรรมจังหวัดอุดรธานี นายณัฐ อารีกุล อุตสาหกรรมจังหวัดหนองคาย นายกิติพงษ์ ชลิทธิกุล อุตสาหกรรมจังหวัดมุกดาหาร และคณะผู้บริหาร เข้าร่วม โดยมี นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นประธาน ณ ห้องประชุมศูนย์ภาษา-คอมพิวเตอร์ อาคาร 17 มหาวิทยาลัยราชภัฏอุดรธานี